21/01/2013 | Administración LocalMunicipal
Sada
Secretaría
Aprobación inicial PXOM e suspensión de licenzas

O Concello Pleno na sesión realizada o 21-12-2012, acordou aprobar inicialmente o Plan Xeral de Ordenación Municipal de Sada, redactado pola empresa Monteoliva Arquitectura S. L. P. Consonte ao previsto no art.85.2 da Lei 9/2002, do 30 de decembro, de ordenación urbanística e protección do medio rural de Galicia (LOUGA), o dito documento aprobado inicialmente con todos os documentos integrantes do expediente, incluído o informe de sostibilidade ambiental, sométese a un período de consultas e de exposición ao público polo prazo de dous meses, contados a partir do día seguinte á publicación do anuncio no Diario Oficial de Galicia, durante o cal os interesados poderán examinalo e presentar cantas alegacións estimen convenientes, estando a súa disposición na oficina municipal habilitada a tal efecto do Servizo Municipal de Urbanismo do Concello de Sada situada nos baixos do Hotel Sada Marina, en horario de atención ao público de luns a venres das 9.00 ás 14.30 h. Asemade, nos termos previstos no art.77.2 da LOUGA e 118.1 e 120.1 do regulamento de planeamento urbanístico, aprobado por Real Decreto 2159/1978, do 23 de xuño, o dito acordo conlevou a suspensión de licenzas polo prazo máximo de dous anos a contar dende a data da adopción do dito acordo plenario, naqueles ámbitos do territorio obxecto de planeamento cuxas novas determinacións supuxeron a modificación da ordenación urbanística vixente. As áreas afectadas pola suspensión son as que se determinan no informe e plano de suspensión de licenzas elaborados polo equipo redactor con data 10-12-2012 que consta no expediente. Segundo o dito informe abrangue as seguintes: As licenzas obxecto de suspensión serán as relativas a parcelación de terreos, reformas, ampliacións, novas edificacións de soares vacantes ou para a demolición ou baleirado e nova edificación en parcelas ocupadas por edificios existentes, coa excepción dos seguintes ámbitos: a) Solo de núcleo rural: Poderase outorgar licenzas para os proxectos que cumpran simultáneamente coas condicións da disposición transitoria primeira da LOUGA, da ordenación urbanística provisional en vigor e do PXOM que se aproba inicialmente. b) Solo urbano: Poderanse outorgar licenza para os proxectos que, contando con normas zonais similares, cumpran simultaneamente coa ordenación urbanística provisional de Sada e co PXOM aprobado inicialmente así como coa LOUGA. Aplicarase nas seguintes ordenanzas:. Ordenanza 1: Urbano residencial en cuarteirón con patio. Ordenanza 2: Urbano residencial en cuarteirón compacto. Ordenanza IU-Industrial. Suspenderanse as licenzas no resto das seguintes ordenanzas:. Ordenanza 3: Urbano residencial de transición de cuarteirón. Ordenanza 4: Urbano residencial nos casos de Riovao, Sada de Arriba e Pazos. Ordenanza 5: Urbano residencial do núcleo de Fontán. Ordenanza 6: Urbano de baixa densidade. Ordenanza 7: Urbano de edificación unifamiliar en ringleira baixo rasante da estrada Sada-Betanzos. Ordenanza 8: Urbano especial. No solo urbano non consolidado, suspéndense as licenzas. c) Ámbitos de planeamento susbsistentes: Poderase outorgar licenzas nos seguintes ámbitos de planeamento subsistente:. Plan parcial de ordenación do SAUR-3 na Praia de San Pedro de Veigue, aprobado definitivamente no 14 de xuño de 1996. Plan parcial de ordenación do SAUR-6 en Souto da Igrexa, Meirás, aprobado definitivamente o 1 de xuño de 1995. Plan parcial de ordenación do SAUR-8 en Meirás, aprobado definitivamente no 25 de xaneiro de 2001. Plan parcial de ordenación do SAUR-10 en Fortiñón, aprobado definitivamente no 20 de outubro de 1995. Plan parcial de ordenación do solo industrial na Ferradura, aprobado definitivamente no 22 de outubro de 1992. Plan parcial de ordenación da actuación industrial en Espíritu Santo, nos municipios de Sada e Cambre, aprobado definitivamente no 7 de outubro de 1992. Proxecto sectorial ASPACE. d) Elementos catalogados: Poderase outorgar licenza para os proxectos que se autoricen simultáneamente pola ordenación urbanística provisional vixente e polo aprobado inicialmente, segundo o nivel de catalogación que corresponda. e) Equipamentos: Poderase outorgar licenzas para os proxectos que cumpran simultaneamente coas condicións da ordenación provisional vixente e o PXOM que se aproba inicialmente. f) Porto Sada-Fontán: O ámbito do porto non está afectado pola suspensión de licenzas. Igualmente, o Concello Pleno ordenou a interrupción do procedemento de outorgamento das referidas licenzas, e notificar este acordo persoalmente aos que tivesen presentado solicitudes de licenza con anterioridade á data do mesmo.- Sada, 7 de xaneiro de 2013 O ALCALDE Asdo.- Ernesto Anido Varela